Sandra Bullock

Sandra Annette Bullock (født 1964) er en amerikansk og tysk filmskuespiller. På den 82. Oscar-utdelingen i 2010 fikk hun en Oscar for beste kvinnelige hovedrolle for sin rolle i filmen The Blind Side, dagen etter at hun hadde mottatt Razzie-award for dårligste kvinnelige skuespiller for sin rolle i filmen All About Steve. Hun møtte opp på begge prisutdelingene personlig og var den første som vant både en Oscar og en Razzie samme år. Bullock vant Golden Globe som beste kvinnelige skuespiller i film (drama) for innsatsen i The Blind Side.

Hennes første viktige filmrolle var i Demolition Man i 1993. Det ledet til hennes gjennombrudd i Speed det følgende året. Hun har en stjerne på Hollywood Walk of Fame. 

Hun gikk på steinerskole og studerte drama ved East Carolina University. Hun hoppet av studiene for å arbeide som skuespiller i New York, men hadde problemer med å etablere seg i yrket. Hun flyttet til Los Angeles og fikk en rekke mindre roller i uavhengige filmer. Senere fikk hun hovedrollen i TV-versjonen av filmen Working Girl.

 Privatliv 
Bullock er datter av den tyskfødte operasangerinnen Helga Meyer og den amerikanske stemmelæreren John Bullock. Hun begynte å synge som barn i Tyskland, hvor hun også studerte ballett og hadde små roller i morens operaer. Hun vokste opp i Nürnberg der moren var operasanger. Bullock bodde i Tyskland til hun var 12 år gammel. Bullock har statsborgerskap i både Tyskland og USA og snakker tysk flytende. Hun måtte si fra seg det tyske statsborgerskapet da hun fylte 18 år og søkte om å få det tilbake i 2009. Det oppgis at Bullock ble innvilget statsborgerskap i Tyskland.

Den 16. juli 2005 giftet hun seg med Jesse G. James, programleder for blant annet Discovery Channels Monster Garage. De ble skilt i 2010 etter en offentlig utroskapsskandale.

I 2011 var Bullock programleder for Golden Globe.

 Filmografi 
 2018 - Bird Box
 2018 - Ocean’s Eight
 2015 - Our Brand Is Crisis
 2015 - Minions
 2013 - Gravity
 2013 - The Heat
 2011 - Ekstremt høyt & utrolig nært
 2009 - The Blind Side
 2009 - The Proposal
 2006 - The Lake House
 2005 - Miss Undercover 2 
 2005 - Crash
 2002 - Oppskrift på mord 
 2002 - Ya-Ya jentenes hemmelige nedtegnelser
 2002 - Two Weeks Notice 
 2000 - 28 dager
 2000 - Miss Undercover
 1999 - Naturens spill 
 1998 - Livet går videre  
 1998 - Magiens makt
 1998 - Prinsen av Egypt
 1997 - In Love and War 
 1997 - Speed 2: Cruise Control 
 1996 - Tid for hevn
 1996 - Det rette valget 
 1995 - Mens du sov 
 1995 - Nettet 
 1994 - Speed 
 1993 - Sporløst forsvunnet 
 1993 - The Thing Called Love
 1993 - Demolition Man 
 1993 - Brytekamp med Ernest Hemingway 
 1992 - Love Potion No. 9 
 1989 - Bionic Showdown: The Six Million Dollar Man og The Bionic Woman

 Referanser 

 Eksterne lenker 



 East Carolina University Alumni database
 Sandra Bullock Movie Database
 Sandra Bullock Central
 Sandra Bullock Central website community

Kategori:Skuespillere fra USA
Kategori:Oscar-vinnere (hovedrolle)
Kategori:Razzie-vinnere
Kategori:Hollywood Walk of Fame
Kategori:Personer fra USA av tysk opphav
Kategori:Personer fra Arlington
Kategori:Tyske skuespillere
Kategori:Personer fra Nürnberg